Zdravo,

ja sam Courtney iz službe “WomenLivingWell.org” koja je dom za Dobro Jutro Djevojke. Mi čitamo Bibliju, od korica do korica, 1 poglavlje dnevno, od ponedjeljka do petka.

Ovaj tjedan čitamo iz Poslanice Rimljanima, od 6. do 10. poglavlja.

Pitam se danas jesi li ona koja zadržava evanđelje za sebe?

Danas ću govoriti o dijeljenju evanđelja i internetu i društvenim mrežama i kršćanima.

Nadam se da mogu barem malo izazvati način na koji razmišljaš, jer mislim da ovo što ću podijeliti sa tobom je malo drugačije od onoga što obično čuješ od kršćana o društvenim mrežama.

Ja volim evanđelje, volim spasenje, volim što mi je oprošteno i sve dobrobiti koje od toga dolaze, biti u Božjoj prisutnosti svakog dana i znati za svoju vječnu sigurnost, idem u nebo.

Čim sam počela dijeliti evanđelje, zapravo sam se osjetila malo neugodno, malo preplašeno, malo nesigurno... i lako je željeti, zadržati evanđelje za sebe, čuvati ga za sebe i svoju djecu.

Ali, Božja Riječ nam kaže da je na nama da dijelimo evanđelje i to je ono što ćemo vidjeti danas u Rimljanima u 10. poglavlju.

Ali, prvo vam želim dati jedan pregled što smo sve prošle u Rimljanima i gdje smo usmjerene u ovom proučavanju.

U Rimljanima 1. i 2. poglavlje vidimo grijeh čovjeka, a u Rimljanima od 3. do 6. poglavlja vidimo spasenje koje dolazi samo kroz milost, samo kroz vjeru, samo kroz Krista.

U Rimljanima 7. i 8. poglavlju vidimo posvećenje i borbu između tjelesnosti i grešne naravi sa Božjim Duhom i da radimo ono što je ispravno.

U poglavljima 9-11 vidimo Božju suverenost, Izrael koji je odbio Mesiju i kako Bog otvoreno nudi spasenje za oboje, za Židove i nevjernike.

Konačno, u posljednjim poglavljima 12-16 vidimo kako služiti Bogu.

Znači, ovo je srž Rimljana: grijeh, spasenje, posvećenje, Božja vladavina i naše služenje Njemu.

To nas dovodi u 10. poglavlje, odlomak koji ćemo danas proučiti.

Pavao ovdje pojašnjava da nema razlike između Židova i nevjernika za spasenje.

U Rimljanima 10,13 kaže: *Jer tko god zazove ime Gospodinovo bit će spašen.* Volim to.

I zatim nam daje 4 pitanja. On kaže: *Kako će zazvati onoga u koga nisu povjerovali? A kako će povjerovati u onoga za koga nisu čuli? A kako će čuti bez propovjednika? A kako li će propovjedati ako nisu poslani? Kao što je pisano: Kako su krasne noge onih koji propovjedaju evanđelje mira, onih koji donose radosnu vijest dobra! (Rimljanima 10,14-15)*

Ljudi ne mogu biti spašeni ako se dobra, radosna vijest ne dijeli.

U neko vrijeme ovaj odlomak je bio korišten kao Poslanje misionarima koji su išli u druge zemlje. Ali, mi živimo u jedinstveno vrijeme i doba Interneta.

Znaš li da postoji više od 1,6 miljardi korisnika interneta. Internet je mjesto gdje ta miljarda ljudi, svih jezika, naroda i zemalja i starosnih doba je predstavljena.

Znaš, Youtube je još nov, počeo je djelovati tek 2005. godine, a sada se skoro 5 miljardi videa gleda svakoga dana. Internet je stvarno misijsko polje. To je mjesto gdje su zjenice ljudske usmjerene danas.

Znaš, kada si vani svako ima mobitel. Ako si u dućanu ljudi imaju mobitele u ruci, ako si u restoranu – ljudi drže mobitele. Ako si u autu i pogledaš na stražnje sjedalo – svi imaju mobitele. Na žalost, često su i oči vozača na mobitelu, zar ne?

To je mjesto gdje su oči naše djece i naše generacije – tu su im oči. I mi trebamo ići tamo. Jer je 1,6 biljardi ljudi komuniciraju tako jedni sa drugima. Oni su tu.

U jednom trenutku je bilo teško ići na misijsko polje jer treba pronaći podršku i treba voditi djecu sa sobom u stranu zemlju. Možda tvoj supružnik/supružnica ne daju podršku.

Ali, danas je internet slobodan. Ne moramo uzeti djecu i preseliti ih u stranu zemlju. Oni su već tamo, na internetu – zar ne? Tu su i naši prijatelji i naši muževi i naše obitelji su tu.

Ponekad se na društvene mreže gleda sa visoka. U crkvi govorimo o tome da postimo od boravka na društvenim mrežama, govorimo kako je to gubljenje vremena. Stvarno otkrivamo ispravno mnogo zloupotrebe tu, hvalisanja. Ljudi koriste za debate i da tuku druge svojim znanjem i stvarno je tu, na internetu, mnogo tame i mnogo zla.

Razumijem te opasnosti i u stvari, mnogo je stranica koje nam govore o tim opasnostima.

Zato želim prići ovome iz drugog ugla, druge perspektive.

Biti hrabar i ne sramiti se evanđelja teško je na internetu, jer budemo suđeni, jer nas svak može vidjeti.

Ali, Bog nam nije rekao da stavimo punu bojnu opremu da budemo pasivni ratnici koji sjede na Facebooku i samo prolaze kroz ono što vide na svom FB zidu. Ne!

Ovo je duhovna borba u kojoj se nalazimo. I kada govorimo istinu, da, bit će odbacivanja.

Ali, što ako svaka osoba koja sjedi u crkvi... u cijelome svijetu svake nedjelje milioni ljudi su u crkvama... i što ako bi svi oni u ponedjeljak ujutro bili na društvenim mrežama i sjajili svoje svjetlo za Gospodina? To bi bila probuda u našem svijetu, zar ne? Kada bi aktivno, ne pasivno, kada bi aktivno svjetlili svoja svjetla u ovom tamnom svijetu.

Želim te ohrabriti danas da se pojaviš na svojoj FB stranici i ostalim mrežama i voliš druge. Ne znači da uvijek moraš nešto staviti-postati. Možeš komentirati, kliknuti: sviđa mi se i voljeti druge i dijeliti evanđelje tamo gdje ti Bog stvori priliku. Moli za prilike i podijeli virtualne zagrljaje kada su ljudi povrijeđeni. Znam što to znači i dozvoli, jer ponekad to može bocnuti, jer znamo da to nije stvarno. Mnogo ljudi kaže kako društvene mreže nisu stvarne. S time se odlučno ne slažem.

Društvene mreže su stvarne. Ti, koja ovo gledaš, ti si stvarna. Ja, koja snimam ovaj video, ja sam stvarna osoba. Mi smo stvarne, zar ne? Sa svim opasnostima koju naša djeca mogu naučiti, ovo je stvarno. Ovaj način komunikacije je zaista stvaran.

U stvari, ponekad osjećam kako crkva postaje sentimentalna i tradicionalna i ponekad je teško biti u toku, sa novostima. Ponekad ljudi misle kako je lakše pisati rukom pisana pisma umjesto poslane poruke. Ne slažem se. Koja je razlika između tebe koja pišeš pismo ili tipkaš poruku svojim palcima, govoreći nekome da se moliš za njih i da ih voliš i brineš o njima. I jedan i drugi način su pisani oblici komunikacije. To je komunikacija. Ona je važna. Ona je stvarna, jako stvarna.

Bog koristi Pavlovo pismo Rimljanima da govori ne samo Rimljanima, već svima nama danas, zar ne? On koristi evanđelja Mateja, Marka, Luke i Ivana – sva su ona zapisana i to je ono što nama govori.

Znači, pisanje sa dva prsta evanđelja online – na internetu, to je kako Bog radi, objavljuje. Bog koristi pisanu riječ da promijeni živote. To je ono kako mi živimo danas, svijet u kojem živimo i Sotona želi da kršćani prime poruku kako ne bismo smjeli biti previše uvučeni, previše u svemu tome, nemati previše otvorenih profila... za sve to.

Ali, to je ono u čemu su naša djeca, oni su na društvenim mrežama... i tu je klik i oni šalju priče i koriste ga potpuno... i mi želimo biti tu da svjetlimo svoje svjetlo.

Želim da promisliš i da ne čuvaš evanđelje za sebe. Štogod naučiš u svom vremenu sa Bogom budi smjela i podijeli.

Štogod da te Bog uči budi smjela i podijeli.

Kako su krasne noge onih koji propovijedaju evanđelje – ovaj odlomak odnosi se na noge jer noge su aktivne. One idu, kreću se naprijed i šire...

Drage moje, za nas je lako jer mi ne moramo ići daleko. Jedino što možemo učiniti je upotrijebiti naša 2 prsta.

Zato upotrijebi svoje prste za Božju slavu i nastavi hodati sa Kraljem!